**NOTĂ DE ÎNTEMEIERE**

**la proiectul Ordinului Ministerului Finanţelor**

**cu privire la modificarea și completarea unor ordine**

Proiectul Ordinului nominalizat a fost elaborat în vederea aducerii în concordanță a acestuia cu modificările și completările operate la Codul fiscal și la Legea pentru punerea în aplicare a titlurilor I și II ale Codului Fiscal nr.1164-XIII din 24 aprilie 1997 modificări operate prin Legea cu privire la modificarea și completarea unor acte legislative nr. 178 din 26 iulie 2018 (Monitorul Oficial al Republicii Moldova, 2018, nr.309-320, art.496).

A fost modificată cota de determinare a creșterii de capital de la 50% la 20% (art.40 alin.(7) din Codul fiscal).

De asemenea, potrivit pct.49 din Legea nr.178 din 26 iulie 2018, persoanele care sunt obligate să rețină impozitul în conformitate cu art.88-91 din Codul fiscal, pînă la data de 25 ianuarie 2019 vor prezenta SFS, dări de seamă separate, aferent etapei I și, respectiv etapei II a perioadei fiscale 2018.

Totodată, persoanele care sunt obligate să rețină impozit pe venit, sunt obligate, pînă la 1 martie 2019, să prezinte beneficiarului acstor plăți informații privind tipul venitului achitat, suma acestuia, suma scutirilor acordate, suma deducerilor precum și suma impozitului pe venit reținut, separate pentru etapa I și etapa II a anului 2018.

Prin urmare, aprobarea proiectului nominalizat va permite de a aduce în concordanță modificările și completările operate la Codul fiscal și la Legea pentru punerea în aplicare a titlurilor I și II ale Codului fiscal nr.1164 din 24 aprilie 1997, precum și va permite contribuabililor de a-și onora obligațiile fiscale aferente impozitului pe venit.

**Secretar de Stat Veronica SIREȚEANU**